***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**Η Θεσσαλονίκη στα βάθη των αιώνων –**

**Ανάκτορο Αιγών – Παλαιός Άγιος Αθανάσιος**

**3 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **01/03** | **03/03** |

**1η ημέρα (Σάββατο 01/03): ΠΑΤΡΑ – ΠΑΛΑΙΟΣ ΑΓΙΟΣ ΑΘΑΝΑΣΙΟΣ – ΘΕΣΣΑΛΟΝΙΚΗ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω Ιόνιας – Εγνατίας Οδού – άφιξη το μεσημέρι στον Παλαιό Άγιο Αθανάσιο. Ο παραδοσιακός διατηρητέος οικισμός του Παλαιού Αγίου Αθανασίου είναι χτισμένος σε υψόμετρο 1.200 μέτρων στους πρόποδες του Καϊμακτσαλάν ή όρους Βόρας όπως ονομάζεται. Τα παραδοσιακά πέτρινα σπίτια αποτελούν δείγμα της παραδοσιακής τοπικής Μακεδονίτικης αρχιτεκτονικής, κτισμένα από πελεκητή πέτρα. Σήμερα είναι το πιο δημοφιλές χειμερινό τουριστικό θέρετρο της Βόρειας Ελλάδας με ξενώνες, αναπαλαιωμένες κατοικίες, γραφικά μαγαζάκια, ταβερνάκια και cafe. Ελεύθερος χρόνος να ανακαλύψετε τις γραφικές γωνιές του οικισμού και να γευματίσετε ενώ το απόγευμα θα αναχωρήσουμε για τη Θεσσαλονίκη. Άφιξη και τακτοποίηση στο ξενοδοχείο. Ελεύθερος ο υπόλοιπος χρόνος σας με πολλές επιλογές για την διασκέδαση σας…

**2η ημέρα (Κυριακή 02/03): ΘΕΣΣΑΛΟΝΙΚΗ**

Πρωινή εμπεριστατωμένη ξενάγηση στη συμπρωτεύουσα, το χωνευτήρι λαών και πολιτισμών, πως συνυπήρχαν Εβραίοι, Οθωμανοί και Χριστιανοί και κυρίως, τι αποτύπωμα άφησαν όλοι αυτοί στην πόλη που αντικατοπτρίζει την ιστορία ολόκληρων εθνοτήτων στο πέρασμα των αιώνων. Λαοί, μύθοι και αλήθειες που χάνονται στα βάθη της ιστορίας και που μας καλούν να τα γνωρίσουμε. Στην εκτεταμένη περιήγηση με το πούλμαν θα επισκεφτούμε τον ναό του Αγίου Δημητρίου καθώς και την κρύπτη όπου μαρτύρησε ο πολιούχος της Θεσσαλονίκης. Θα δούμε την πλατεία Αριστοτέλους, την Καμάρα, την Ροτόντα, τα Λαδάδικα, το λιμάνι, την παραλιακή λεωφόρο Νίκης, τον Λευκό Πύργο το σύμβολο της Θεσσαλονίκης, το άγαλμα του Μεγάλου Αλεξάνδρου, την ΔΕΘ, την ΧΑΝΘ, την Πανεπιστημιούπολη, το Διοικητήριο. Θα ολοκληρώσουμε την περιήγηση μας στις ανατολικές συνοικίες της Θεσσαλονίκης όπου θα δούμε την νέα παραλία και τα θεματικά πάρκα, το Μέγαρο Μουσικής, το Παλατάκι, την Καλαμαριά, την Αρετσού, την περιοχή Ντεπό και τα  υπέροχα αρχοντικά που σώζονται από τα τέλη του 19ου αιώνα κατά μήκος της λεωφόρου Βας. Όλγας. Η ξενάγηση μας θα ολοκληρωθεί το μεσημέρι. Ελεύθερος ο υπόλοιπος χρόνος σας.

**3η ημέρα (Καθαρά Δευτέρα 03/03): ΘΕΣΣΑΛΟΝΙΚΗ – Ανάκτορο ΑΙΓΩΝ – ΑΓ. ΝΙΚΟΛΑΟΣ – ΠΑΤΡΑ**

Πρωινή αναχώρηση για το Ανάκτορο των Αιγών στην περιοχή της Βεργίνας. Πρόσφατα ολοκληρώθηκε η αναστήλωση του Ανακτόρου που**έχτισε ο Φίλιππος Β’** και θεωρείται το μεγαλύτερο οικοδόμημα της κλασικής Ελλάδας**. Τον αποκαλούν «Παρθενώνα της Μακεδονίας»,** κυρίως λόγω των κατασκευαστικών του χαρακτηριστικών και **θεωρείται πρωτοποριακό για την εποχή του οικοδόμημα**. Θα περπατήσουμε ανάμεσα στις αναστηλωμένες κολώνες του και θα μάθουμε την ιστορία του. Επόμενος σταθμός μας είναι το άλσος του Αγίου Νικολάου Νάουσας όπου κέρδισε το πρώτο πανευρωπαϊκό βραβείο ανάπλασης και προσφέρεται για έναν περίπατο και γεύμα σε μια από τις ταβέρνες του πάρκου. Το πάρκο που βρίσκεται στους πρόποδες του Βερμίου, είναι ένα από τα ομορφότερα της χώρας μας, με πλατάνια αιωνόβια, ρυάκια, ξύλινα γεφύρια, καθώς και μια τεχνητή λιμνούλα. Το μεσημέρι θα αναχωρήσουμε για τη Πάτρα με ενδιάμεσες στάσεις. Άφιξη στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο**  **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 01/02 με προκαταβολή | 175 € | 240 € |
| Για κρατήσεις που θα γίνουν από τις 02/02 | 190 € | 255 € |

**ΠΕΡΙΛΑΜΒΑΝΟΝΤΑΙ**

* Διαμονή σε ξενοδοχείο 3\* στο κέντρο της Θεσσαλονίκης με πρωινό σε μπουφέ
* Μεταφορά / περιηγήσεις με πούλμαν σύμφωνα με το πρόγραμμα
* Η ξενάγηση στο Ανάκτορο των Αιγών
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 70 €. Εξόφληση έως 24/02**
* Δεν περιλαμβάνονται: φόρος διαμονής, οι είσοδοι στους επισκεπτόμενους χώρους και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη είτε είναι δύσκολη λόγω των καιρικών συνθηκών, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 το μεσημέρι και παραδίδονται στις 11:00 το μεσημέρι ανεξάρτητα από την ώρα άφιξης και αναχώρησης των ταξιδιωτών.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 6 ημέρες το 50% της αξίας της εκδρομής και από 5 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.